**Qëndra e këshillimit pedagogjik-psikologjik dhe nxënësit-e huaj në shkollën çeke**.

Qëndrat e këshillimit pedagogjik-psikologjik (më tej vetëm „qendra e këshillimit“) si institucione të këshillimit në shkollë, janë pjesë e sistemit arsimor në Republikën Çeke.[[1]](#footnote-1) Këto qëndra realizojnë shërbime këshilluese standarte pa pagesë për fëmijët, nxënësit dhe studentët (më tej vetëm nxënësit), në bazë të nenit § 16 të ligjit shkollor. Këto shërbime mund t´i shfrytëzojnë gjithashtu edhe nxënësit e huaj, nxënësit me gjuhë amëtare të ndryshme, nxënësit me dijeni të pamjaftueshme të gjuhës çeke si gjuhë mësimi (më tej vetëm nxënës-i huaj) dhe prindërit e tyre / përfaqësuesit ligjor (më imtësisht shiko nenin § 20 te ligjit shkollor).

* Qëndrës së këshillimit mund t´i drejtoheni, kur ju nevojitet ndihma për zgjidhjen **e problemit të fëmijës tuaj në lidhje me arsimimin e tij** dhe me përballimin e kërkesave të jetës në kushtet e ndryshme kulturore dhe jetësore. Mund të bëhet fjalë për shëmbull për problemet e mësimit, edukimit dhe marrëdhënieve në shkollë, për vlerësimin e përgatitjes për fillimin e ciklit të detyruar shkollor, dhe zgjedhjen e ndonjë forme tjetër arsimimi. Për kontaktimin me qendrën e këshillimit, Juve mund t´ju ndihmojë mësuesi i fëmijës tuaj ose psikologu i shkollës/ pedagogu special i shkollës, ose këshilltari edukativ.
* Në **kontaktin fillestar** do të pyesim për arsyet e vizitës në qëndrën e këshillimit të shkollës.
* **Regjistrimin (përcaktimin e ditës dhe të orës)** për këshillim mund ta bëni personalisht, me telefon ose me email.
* Nëqoftë se nuk komunikoni në gjuhën çeke, është e nevojshme që **të paralajmëroni institucionin këshillues shkollor, se është e nevojshme të sigurohet shërbimi i përkthyesit.**
* Shërbimi këshillues gjithmonë realizohet me aprovimin informues të klientit, klienti përpara realizimit të shërbimit, është informuar për të gjitha rregullat që kanë lidhje me shërbimin këshillues.
* **Vizita e parë** në qëndrën e këshillimit fillon me bisedën me prindërit (përfaqësuesit ligjor) dhe pastaj me fëmijën.
* Kur klientët janë të rritur, komunikimi në qendrën e këshillimit shkollor, nis me ta.
* Ju rekomandojmë **mundësitë e përkrahjes** në arsimim dhe edukimin e fëmijës tuaj dhe ju propozojmë **mundësitë konkrete** për bashkëpunim me qendrën e këshillimit, në rast nevoje dhe me specialistë të tjerë, me qendrat e konsulencës shkollore dhe organizata të tjera.
* Është e rekomandueshme, që në takimin e parë në qëndrën e këshillimit shkollor, të sillni me vete, për shembull, rezultatet e punës shkollore si dhe raportet e doktorëve specialistë, specialistëve të klinikave e dokumente të tjera të ngjashme me to.
* Qëndra e këshillimit ju siguron Juve ndihmën këshilluese, mund të Ju ofrojë edhe kujdesin e mëtejshëm këshillues, dhe do te jeni të informuar mbi të gjitha hapat e bëra të qëndrës së këshillimit, me aprovimin e të informuarit.
* Shfrytëzimi i shërbimeve të Qëndrës së këshillimit është zgjedhje e vehtë klientit, por vizitën në Qendrën e këshillimit mund tua rekomandojë gjithashtu edhe shkolla ose këshilli pedagogjik shkollor.

**Jemi këtu, për të ndihmuar fëmijën tuaj për zhvillimin, përforcimin e aftësive të tij dhe për realizimin e suksesshëm të frekuentimit shkollor në shkollën çeke.**

**Kontakti i Qëndrës së këshillimit pegadogjik dhe psikollogjik:**

**Lista e shkollave të caktuara për arsimimin e nxënësve të huaj në qarqe të ndryshme:**

1. Legjislacioni: Ligji nr. 561/2004, mbi arsimimin parashkollor, fillor, të mesëm, të lartë profesional dhe arsimime të tjera (ligji shkollor), të ndryshuara me amandamentet e mëvonshme; rregullorja nr. 72/2005, mbi realizimin e shërbimeve të qendrës së këshillimit në shkolla dhe në këshillat shkollore, të ndryshuara me rregulloret e mëvonshme – shiko rregulloren nr. 197/2016; rregulloren nr. 73/2005, mbi arsimimin e fëmijëve, nxënësve dhe studentëve me nevoja speciale arsimore dhe fëmijëve, nxënësve dhe studentëve jashtëzakonisht të talentuar – shiko rregulloren nr. 27/2016, mbi arsimimin e nxënësve me nevoja speciále arsimore dhe nxënësve të talentuar e të tjera. [↑](#footnote-ref-1)